Паважаная камісія,
Я падаю заяву на навучаньне па праграме “Мэдыя й камунікацыі”. У гэтым лісьце я апішу свае галоўныя дасягненьні й навыкі, якім чынам яны ўзаемазьвязаныя зь місыяй ЭГУ, і чаму я зьяўляюся дастойным кандыдатам на атрыманьне гранту.
На працягу сваіх школьных гадоў, я ўдзельнічаў у шматлікіх алімпіядах па ангельскай мове, на большасьці зь якіх я займаў высокія месцы. Таксама, ў 2020-м годзе я паступіў у Ліцэй БДУ, дзе я таксама працягнуў удзельнічаць у алімпіядах. Мае вучэбныя посьпехі супадаюць з адной з каштоўнасьцяў ЭГУ: выдатны акадэмічны досьвед.
Навыкі валоданьня замежнай мовай я рэгулярна прымяняю на практыцы. Раней, я займаўся мастацкім перакладам з ангельскай на расейскую. Я працаваў у міжнароднай камандзе ў якасьці рэдактара. Там я атрымаў базавыя навыкі рэдагаваньня і досьвед супрацы зь людзьмі зь іншых краін. Праз лібэральнае мастацтва, я абмяняўся вопытам зь імі – гэта перагукаецца зь візыяй Ўнівэрсітэта.
Я пішу празаічныя творы на беларускай мове. У гэтым годзе я скончыў Школу Маладога Пісьменьніка, якая была арганізаваная Міжнародным Саюзам Беларускіх Пісьменьнікаў. Падчас навучаньня ў ёй, у мяне зьявілася больш шырокае ўяўленьне як пра нацыянальную літаратуру, так і пра сусьветную. Таксама я значна палепшыў свае пісьменьніцкія навыкі. 
Я імкнуся ствараць сюжэты якія факусуюцца на пэрсанажах, іхных гісторыях, праблемах і характарах. Таксама, ў сваіх апавяданьнях я разьвіваю тэхніку ненадзейнага апавядальніка. Гэтым чынам, з кожным напісаным творам я хачу ўсё больш набліжаць беларускую літаратуру да літаратуры эўрапейскай. На маю думку, гэтая дзейнасьць шчыльна пераплятаецца з адданасьцю Ўнівэрсітэта гуманітарным навукам і мастацтву, эўрапейскім каштоўнасьцям, і таксама місыі ЭГУ ў садзейнічаньні разьвіцьця грамадзянскай супольнасьці праз лібэральнае мастацтва. Прыклад аднаго са свайго твораў я прымацаваў да партфоліа.
Я сачу за разьвіцьцём сучасных тэхналогіяў, і заўсёды думаю як можна іх выкарыстаць у маёй дзейнасьці. Цягам апошніх месяцаў я пачаў цікавіцца ствараньнем мэдыя кантэнту з дапамогай штучнага інтэлекту. За гэты час я добра навучыўся карыстацца мадэльлю GPT-4, зразумеў прынцып ейнай працы й адметныя рысы ейнага пісьмовага стылю. Такія мадэлі як GPT-4 маюць патэнцыял да амаль поўнай аўтаматызацыі шматлікіх працоўных працэсаў, у тым ліку й стварэньня мэдыя кантэнту. Менавіта таму зараз вельмі важна вучыцца прымяняць іх на практыцы.
Я імкнуся ствараць выключна ўнікальны, інфарматыўны й цікавы для чытача кантэнт. Я камбіную свае навыкі напісаньня й рэдагаваньня тэкстаў з уменьнем правільна карыстацца штучным інтэлектам. Гэта адпавядае адной з каштоўнасьцяў Ўнівэрсітэта – гібкасьці, што азначае сваечасовую рэакцыю на зьмены ў зьнешнім і ўнутраным асяродзьдзі. Да партфоліа я прыклаў прэзэнтацыю, у якой падрабязна апісаў прыклад сваёй працы ў гэтым кірунку.
Я ўпэўнены ў тым, што мая дзейнасьць, мае дасягненьні й досьвед шчыльна зьвязаныя зь місыяй, візіяй і каштоўнасьцямі ЭГУ. Я хачу вучыцца ва Ўнівэрсітэце, бо ён мне дасьць дэмакратычную й вольную пляцоўку, дзякуючы якой у мяне будуць выдатныя ўмовы для далейшага разьвіцьця ва ўсіх апісаных мною кірунках.
[bookmark: _GoBack]Шчыра дзякую вам за разгляд маёй заявы. Я спадзяюся, што ў мяне будзе магчымасьць прыкласьці ўсе свае навыкі да вучобы ва Ўнівэрсітэце, а таксама да дасягненьні ягонай місыі.
З павагай,
Карэбін Антон

